Hamas – praag.co.za
Israel lê Palestynese huise in puin
Israel het Dinsdag die huise van twee Palestyne wat na bewering agter verlede jaar se aanvalle was, in puin gelê.
Dit volg nadat eerste minister Benjamin Netanyahu beloof het om ’n ystervuis teen toenemende onrus in te span.
Die verwoesting … Lees verder
Skrywer praagGepubliseer op 7 Oktober 2015 Kategorieë Internasionale nuus, NuusSleutelwoord Hamas, Israel, onrus, Palestina, wesoewerLewer kommentaar op Israel lê Palestynese huise in puin
Hamas wil gevangenes vir Israelisoldaat ruil
Hamas-leiers het hulleself gister na Egipte gehaas te midde van tekens van vooruitgang in ‘n ooreenkoms om honderde Palestynse gevangenes vir ‘n Israeli-soldaat wat vir meer as drie jaar deur die militante Islamitiese groep gevange gehou is, te ruil.
Skrywer Dan RoodtGepubliseer op 24 November 2009 Kategorieë Internasionale nuusSleutelwoord Gilad Schalit, Hamas, IsraelLewer kommentaar op Hamas wil gevangenes vir Israelisoldaat ruil Bejaardes op plaas aangeval: “Haar beskerm­engel het oortyd gewerk” | Maroela Media
Bejaardes op plaas aangeval: “Haar beskerm­engel het oortyd gewerk”
Kerneels du Plessis (Foto: Verskaf)
“Toe ek my pa hoor gil, het ek geweet iets is fout.”
Só vertel Willem du Plessis (42) toe sy ouers, Kerneels (72) en Fiena (78) du Plessis, Woensdagoggend op hul plaas in Kareepoort buite Brits deur aanvallers oorval en beroof is.
Du Plessis, wat deeltyds saam met sy pa boer en sowat 50 m van sy ouers se huis op die plaas woon, het omstreeks 05:00 die oggend wakker geskrik toe hy sy pa hoor skree. Hy het dadelik die paniekknoppie gedruk en die plaaslike sekuriteitsmaatskappy asook boere van omliggende plase ontbied.
“Toe ek na my ouers se huis toe hardloop, het ek my pa gesien. Hy was vol bloed van kop tot tone,” vertel Du Plessis.
Du Plessis sê sy pa het omstreeks 04:30 opgestaan om te gaan stort, maar daar was geen warm water nie. “My pa het buitentoe gegaan om te kyk of die geiser se gas dalk op is. Hy het om die huis geloop en gesien die gasbottel is skoonveld. Dis toe dat my pa teen een van die aanvallers vasloop.”
Hy vertel sy pa en die aanvaller het begin stoei en volgens hom het sy pa “die aanvaller ore aangesit”. Die aanvaller het toe sy ander twee trawante nader geroep. Hulle het Kerneels oorrompel en met ’n panga, bakstene en ’n ysterstaaf aangeval.
Die aanvallers het Kerneels in die huis ingesleep, waar hulle die meeste kosbare besittings gesteel het. Maroela Media het vroeër berig die aanvallers is onder meer met die televisiestel, skootrekenaar, gereedskap, radio en die gasbottels vort.
Du Plessis vertel sy ma was in die kamer tydens die voorval.
“Toe my ma die gille hoor, het sy na die sitkamer gegaan om te kyk wat aangaan. Dit is toe dat sy teen nog ’n makker vasloop. Hy het net gestaan en kyk na haar en niks aan haar gedoen nie. Sy het omgedraai en haar in die kamer gaan toesluit.”
Dit is nie die eerste keer dat die egpaar op hul plaas aangeval is nie. Du Plessis sê sy ouers is sowat tien jaar gelede vir die eerste keer in hul plaashuis aangeval. Sy ma het toe ook niks oorgekom nie. “Haar beskermengel het oortyd gewerk,” sê Du Plessis. Hy is dankbaar sy ma is ongedeerd ná die voorval.
Du Plessis se pa het ernstige kopbeserings opgedoen en sy een arm is ook beseer. Hy is ná die voorval na Mediclinic in Brits geneem waar die dokter die bloeding stopgesit en dreineringspype ingeplaas het om die drukking op sy brein te verlig.
Du Plessis sê sy pa gaan moontlik Vrydag ontslaan word. “Hy is ’n regte boere-omie. Sterk. Niks kry hom onder nie.”
Nog geen verdagtes is in verband met die voorval in hegtenis geneem nie.
Onderhoof vas oor hy glo leerders in kluis toesluit
Dit is vir my so hartseer dat mense in hierdie land deur sulke trauma moet gaan.
Hierdie gemors in die land sal NOOIT ophou nie….want die President gooi ‘n blinde oog. Sterkte aan die familie hoop die Predident kom besoek jul ook.
En niemand sal ook in hegtenis geneem word nie. Kyk mooi. Saak sal ‘n stil dood sterf. Soos miljoene ander. Bly die mense het dit oorleef. Net nog ‘n statistiek.
So hartseer om dit te lees. Ons is nie meer veilig waarookal ons woon nie… Dis regtig ‘n gemors. Ek wil net weet waarom daar nie reageer was toe die paniek knoppie gedruk was nie.
So bitterlik hartseer. . . Sout van die aarde mense , hardwerkende, wetsgehoorsame burgers. En op jou oudag wanneer jy weerloos is, (nie dat hierdie oom ENIGSINS weeloos lyk nie) word jy deur lafaards in ‘n trop aangeval! Dankie Here vir Willem en dat U hand oor sy ouers was . . .